Libya / Passin myöntökäytäntö

Libya / Passport issuance

**Kysymykset**

1. Myönnetäänkö Libyassa passeja tällä hetkellä? Pystyykö Libyan passia hakemaan mistään Libyan edustustosta kuten Libyan Ranskan konsulaatista?

***Questions***

1. Are passports currently issued in Libya? Can you apply for the Libyan passport in any Libyan embassy or consulate, for example in the Libyan consulate in France?

## Myönnetäänkö Libyassa passeja tällä hetkellä? Pystyykö Libyan passia hakemaan mistään Libyan edustustosta kuten Libyan Ranskan konsulaatista?

Libyan passien myöntökäytänteitä on käsitelty aiemmin 12.6.2020 julkaistussa Maahanmuuttoviraston kyselyvastauksessa.[[1]](#footnote-1) Tässä kyselyvastauksessa käsitellään pääosin lähteitä, jotka ovat julkaistu edellisen kyselyvastauksen jälkeen.

Kuten 12.6.2020 vastauksessa on esitetty, Australian kauppa- ja ulkoasioiden ministeriön (DFAT) mukaan passeja myönnetään sisäministeriön alaisuudessa toimivan viranomaisen toimesta, ja passien keskustietokanta sijaitsee Tripolissa.[[2]](#footnote-2) Alankomaiden ulkoministeriön 30.6.2020 julkaistun Libyan tilannetta käsittelevän raportin mukaan passihakemukset jätetään kansalaisuus- ja passiyksikölle, ja passia on haettava henkilökohtaisesti. Passien sekä muiden henkilöllisyysdokumenttien myöntämisen odotusajan sanotaan olleen hyvin pitkiä.[[3]](#footnote-3) DFATin raportissa (14.12.2018) kuvataan, kuinka Libya aloitti biometristen passien myöntämisen 1.1.2014, ja DFATin mukaan vielä joulukuussa 2018 uusia, biometrisiä passeja ei ollut myönnetty muualla kuin Libyassa, koska ulkomaan lähetystöihin ei saatu toimitettua järjestelmiä passien myöntämiseksi.[[4]](#footnote-4)

Alankomaiden ulkoministeriön kesäkuun 2020 raportin mukaan passin hakeminen ulkomailta saattoi olla mahdollista niin, että passihakemus lähetetään ulkomailla sijaitsevasta edustustosta sisäministeriöön Tripoliin, Libyaan, josta hyväksytyn hakemuksen perusteella myönnetty passi lähetetään ulkomaan edustustoon. Raportissa viitataan 20.4.2020 haastateltuun luottamukselliseen lähteeseen, jonka mukaan raportointiajalla huhtikuu 2019–huhtikuu 2020 Libyan passeja pystyi Alankomaista käsin hakemaan vain Libyan Ranskan (Marseille), Ruotsin tai Espanjan edustustojen kautta niin, että henkilön oli mentävä edustustoon paikan päälle. Raportissa mainitaan, ettei ollut selvää, toimiko hakuprosessi todella kuvatulla tavalla.[[5]](#footnote-5) Kuten edellisessä vastauksessa on esitetty, Libyan Tukholman suurlähetystön mukaan (11.6.2020) uudenmallisia, biometrisiä passeja on tuolloin myönnetty vain Libyassa. Suurlähetystön mukaan hakijan biometrinen sormenjälki ja valokuva on voitu ottaa Libyan Marseillen konsulaatissa Ranskassa, ja Tukholman suurlähetystö on voinut uusia vanhan mallisia passeja.[[6]](#footnote-6)

Alla on käsitelty kronologisesti Libyan passien myöntämiseen liittyvää uutisointia.

Libya National Channel[[7]](#footnote-7) (LNC, Libya’s Channel) uutisoi 12.12.2020, että Libyan Tunisin konsulaatti alkaisi myöntämään passeja Tunisiassa oleskeleville libyalaisille 14.12.2020 alkaen. Lisäksi mainitaan, että diplomaatti- sekä erityispasseista alettiin myöntää uutta versiota.[[8]](#footnote-8) DFAT:n mukaan Libyassa myönnetään kolmenlaisia passeja: kansalaispasseja, diplomaattisia passeja ja erityispasseja (*citizen, diplomatic, special*). Erityispasseja myönnetään diplomaattien perheenjäsenille sekä lähetystöjen muulle kuin diplomaattiselle henkilökunnalle.[[9]](#footnote-9)

LNC uutisoi 13.10.2020, että passiviranomainen Jardes al-Ubaidissa on aloittanut 1724:n elektronisen passin[[10]](#footnote-10) toimituksen kansalaisille.[[11]](#footnote-11)

LNC uutisoi 10.2.2021, että Libyan passiviranomainen Ghatissa[[12]](#footnote-12) jatkoi työtä useiden kuukausien tauon jälkeen.[[13]](#footnote-13)

Maaliskuussa 2021 uutisoitiin, että Libyan ulkoministeriö oli ilmoittanut ottaneensa käyttöön uuden elektronisen diplomaatti- ja erityispassijärjestelmän.[[14]](#footnote-14) (Ks. yllä LNC:n 12.12.2020 uutinen.)

LNC uutisoi 14.4.2021, että oikeusministeriön (*Justice Ministry*) passiosasto aloittaa uudelleen (*resume*) passien myöntämisen.[[15]](#footnote-15) Libyalainen verkkolehti Libya Review uutisoi niin ikään, että oikeusministeriö oli jatkanut passien myöntämistä koronaviruspandemiasta johtuvan keskeytyksen jälkeen. Uutisen mukaan oikeuselinten (*judicial bodies*) jäsenet ja työntekijät saattoivat hakea passia ministeriön passiosastolta.[[16]](#footnote-16)

Libyalainen uutissivusto Libya Herald uutisoi 8.5.2021, että Libyan ulkoministeriö oli ilmoittanut valtuuttaneensa uusien passijärjestelmien asentamisen useampaan diplomaattiseen edustustoon, ja että uusien passien myöntäminen olisi alkanut lähipäivinä. Ulkoministeriön ilmoituksen mukaan uudistuksen myötä ulkomailla asuvat libyalaiset voisivat hakea passia suoraan Libyan edustustoista. Ensimmäisenä uusien systeemien asentaminen tehtäisiin seuraaviin kolmeentoista (13) edustustoon: Libyan Maltan, Rabatin, Jordanian, Manchesterin, Washingtonin, Kairon, Aleksandrian, Istanbulin, Malesian, Kanadan, Britannian, Rooman ja Milanon edustustoihin. Uutisessa huomautetaan kuitenkin, että Libyan Gaddafin syrjäyttämistä seuranneet hallinnot ovat edeltävän vuosikymmenen aikana ilmoittaneet useamman kerran[[17]](#footnote-17) alkavansa myöntää passeja ulkomaan edustustoissa kuitenkaan niin tekemättä. Uutisen mukaan ainoa Libyan ulkomaan edustusto, joka on onnistunut myöntämään passeja säännöllisesti (*on a consistent basis*), on ollut Libyan Marseillen konsulaatti Ranskassa.[[18]](#footnote-18)

Libya Review uutisoi 11.5.2021, että Libyan Kairon suurlähetystö ilmoitti rekisteröintijärjestelmän avaamisesta biometrisen passin hankkimista varten.[[19]](#footnote-19)

LNC uutisoi 9.6.2021, että passiviranomaisen toimipiste Sbeitatin alueella Wadi Utbassa oli avautunut kansalaisille sen jälkeen, kun passin hankkiminen oli ollut aiemmin erittäin haasteellista.[[20]](#footnote-20)

LNC uutisoi 14.6.2021, että Libyan Istanbulin konsulaatti oli uudelleenavannut rekisteröintipalvelun passien myöntämistä varten.[[21]](#footnote-21)

LNC uutisoi 29.7.2021, että Libyan Kairon suurlähetystö oli ilmoittanut passien myönnön uudelleenaloittamisesta.[[22]](#footnote-22)

LNC uutisoi 2.8.2021, että Kufran piirikunnan Tazirbun kunnan passiyksikkö oli ilmoittanut 8 000 passin myönnöstä eri kaupungeissa asuville libyalaisille.[[23]](#footnote-23)

LNC uutisoi 24.8.2021, että Gharyan kaupungin kunnanvaltuusto avasi passitoimistonsa yli vuoden ja seitsemän kuukauden laillisista ongelmista johtuvan kiinniolon jälkeen.[[24]](#footnote-24)

LNC uutisoi 3.9.2021, että Libyan Lontoon suurlähetystö ilmoitti alkavansa myöntämään passeja.[[25]](#footnote-25)

LNC uutisoi 18.9.2021, että Libyan passiviranomainen oli ilmoittanut aloittavansa passien tulostamisen maan itäosissa.[[26]](#footnote-26)

LNC uutisoi 26.9.2021, että Libyan sisäministeriö avasi käyttöön passitoimiston maan itäosissa. Toimiston sanottiin voivan myöntää passeja tunnissa.[[27]](#footnote-27)

Valtiollinen uutistoimisto Libyan News Agency uutisoi 2.1.2022, että Egyptin viranomaiset olivat kieltäneet vanhanmallisia vihreitä passeja kantavien libyalaisten pääsyn maahan vuoden 2022 alusta alkaen. Egyptiin haluavilla täytyi uutisen mukaan sen sijaan olla elektroninen passi.[[28]](#footnote-28) DFATin mukaan vanhanmallisessa passissa ei ollut mitään biometrisiä tai koneella luettavia ominaisuuksia eikä juuri ollenkaan turvallisuusominaisuuksia, ja henkilötiedot olivat kirjoitettu niihin käsin ja raportoinnin perusteella tiedoissa saattoi olla virheitä.[[29]](#footnote-29)

Libya Review uutisoi 6.1.2022, että Libyan Kairon suurlähetystö oli ilmoittanut aloittavansa valokuvien ottamisen elektronisia passeja varten.[[30]](#footnote-30)

Libyalainen uutissivusto Libya Update uutisoi 27.1.2022, että Libyan passiviranomainen oli toimittanut yli 2000 uutta passia ulkomailla asuville libyalaisille yhteistyössä ulkoministeriön kanssa. Uusia passeja oltiin viranomaisten mukaan toimittamassa heti, kun niitä saadaan valmiiksi.[[31]](#footnote-31)

Libyan News Agency uutisoi 30.1.2022, että Libyan Kairon suurlähetystö oli ilmoittanut avanneensa sähköisen varausjärjestelmän, jota kautta Egyptissä oleskeleva Libyan kansalainen voi varata ajan elektronisen passin hakemiseen.[[32]](#footnote-32)

Libya Review uutisoi 4.2.2022, että Libya ulkoministeriön konsulipalvelujen yksikkö oli lähettänyt 1000 uutta passia Libyan Kairon suurlähetystöön ja 500 passia Libyan Dubain konsulaattiin, ja että uusia passeja oli määrä lähettää useisiin muihin maihin.[[33]](#footnote-33)

Libya Review uutisoi 17.5.2022, että Libyan konsulaatti Aleksandriassa oli ilmoittanut jatkavansa (*resume*) valokuvien ottamista passeja varten. Uutisen mukaan sekä Libyassa että maan ulkopuolella oleskelevilla kansalaisilla oli ollut vaikeuksia hankkia uusia passeja. Odotusaika saattoi kestää kuukausia, ja passin saamisen jälkeenkin sen aktivoimisessa saattoi olla viivästyksiä.[[34]](#footnote-34)

## Lähteet

BBC Monitoring [Saatavilla Factiva-uutistietokannasta, [www.global.factiva.com](http://www.global.factiva.com)). Vaatii kirjautumisen.]

27.9.2021. *Programme summary of Libyan Libya’s Channel news 1800 gmt 26 Sep.*

19.9.2021. *Programme summary of Libyan Libya’s Channel news 1800 gmt 18 Sep.*

4.9.2021. *Programme summary of Libyan Libya’s Channel news 1800 gmt 3 Sep.*

25.8.2021. *Programme summary of Libyan Libya’s Channel news 1800 gmt 24 Aug*.

3.8.2021. *Programme summary of Libyan Libya’s Channel news 1800 gmt 2 Aug.*

30.7.2021. *Programme summary of Libyan Libya’s Channel news 1800 gmt 29 Jul.*

15.6.2021. *Programme summary of Libyan Libya’s Channel news 1800 gmt 14 Jun.*

11.6.2021. *Programme summary of Libyan Libya’s Channel news 1800 gmt 9 Jun.*

15.4.2021. *Programme summary of Libyan Libya’s Channel news 2100 gmt 14 Apr*.

11.2.2021. *Programme summary of Libyan Libya’s Channel news 1800 gmt 10 Feb.*

13.12.2020. *Programme summary of Libyan Libya’s Channel news 1800 gmt 12 Dec*.

15.10.2020. *Programme summary of Libyan Libya’s Channel news 1800 gmt 13 Oct.*

Biometric Update 12.3.2021. *Libya and Pakistan unveil biometric passport plans*. <https://www.biometricupdate.com/202103/libya-and-pakistan-unveil-biometric-passport-plans> (käyty 19.7.2022).

Business Wire 10.3.2021. *Libya Selects HID Global to Launch First ePassport Program*. <https://www.businesswire.com/news/home/20210309006022/en/Libya-Selects-HID-Global-to-Launch-First-ePassport-Program> (käyty 19.7.2022).

DFAT (Australian Government Department of Foreign Affairs and Trade) 14.12.2018. *DFAT Country Information Report Libya*. <https://www.dfat.gov.au/sites/default/files/country-information-report-libya.pdf> (käyty 19.7.2022).

Libya Herald

8.5.2021. *Foreign Ministry authorizes the installation of passport issuing systems at diplomatic missions*. <https://www.libyaherald.com/2021/05/foriegn-ministry-authorizes-the-installation-of-passport-issuing-systems-at-diplomatic-missions/> (käyty 18.7.2022).

13.2.2020. *System launch for Libyan passports to be issued abroad in 22 countries*. <https://www.libyaherald.com/2020/02/system-launch-for-libyan-passports-to-be-issued-abroad-in-22-countries/> (käyty 18.7.2022).

The Libya Update 27.1.2022. *Libyan authority delivers over 2K new passports to citizens abroad*. <https://libyaupdate.com/libyan-authority-delivers-over-2k-new-passports-to-citizens-abroad/> (käyty 20.7.2022).

Libyan News Agency

2.1.2022. *Egypt bans Libyans holders of green passports from entering its territory.* <https://lana.gov.ly/post.php?id=228812&lang=en> (käyty 20.7.2022).

30.1.2022. *The Embassy of Libya in Cairo announces the opening of the appointment booking system for electronic passport issuance*. <https://lana.gov.ly/post.php?lang=en&id=232273> (käyty 18.7.2022).

Libya Review

17.5.2022. *Libya to Resume Issuing Passports in Egypt*. <https://libyareview.com/23716/libya-to-resume-issuing-passports-in-egypt/> (käyty 21.7.2022).

4.2.2022. *Libya Sends 1,500 Passports to Citizens in Egypt & UAE.* <https://libyareview.com/20974/libya-sends-1500-passports-to-citizens-in-egypt-uae/>(käyty 21.7.2022).

6.1.2022. *Libyan Embassy in Cairo to Begin Processing e-Passports.* <https://libyareview.com/20205/libyan-embassy-in-cairo-to-begin-processing-e-passports/> (käyty 21.7.2022).

11.5.2021 *Libyan Embassy in Cairo to Issue Biometric Passports*. <https://libyareview.com/12710/libyan-embassy-in-cairo-to-issue-biometric-passports/> (käyty 21.7.2022).

15.4.2021. *Libyan Justice Ministry Resumes Issuing Passports*. <https://libyareview.com/12014/libyan-justice-ministry-resumes-issuing-passports/> (käyty 21.7.2022).

Maahanmuuttovirasto 12.6.2020. *LIBYA/ matkustusasiakirja, edustustot*. Saatavilla Tellus-maatietokannasta. (käyty 18.7.2022).

Ministry of Foreign Affairs of the Netherlands 30.6.2020. *Country of origin information report on Libya*. <https://www.government.nl/documents/directives/2020/06/30/country-of-origin-information-report-on-libya-june-2020> (käyty 19.7.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Maahanmuuttovirasto 12.6.2020. [↑](#footnote-ref-1)
2. DFAT 14.12.2018. [↑](#footnote-ref-2)
3. Ministry of Foreign Affairs of the Netherlands 30.6.2020, 34. Raportissa viitataan ulkoministeriön edellisen vuoden (2019) raporttiin sekä kahteen luottamukselliseen lähteeseen huhtikuulta 2020. [↑](#footnote-ref-3)
4. DFAT 14.12.2018, 47. [↑](#footnote-ref-4)
5. Ministry of Foreign Affairs of the Netherlands 30.6.2020, 34. [↑](#footnote-ref-5)
6. Maahanmuuttovirasto 12.6.2020. [↑](#footnote-ref-6)
7. LNC on libyalainen, Jordaniasta käsin toimiva TV-kanava. BBC Monitoring Middle East kääntää paikallisia uutisia Lähi-idästä, ja vastauksessa käsitellyt LNC:n uutiset on saatavilla BBC Monitoringin kautta. [↑](#footnote-ref-7)
8. BBC Monitoring 13.12.2020. [↑](#footnote-ref-8)
9. DFAT 14.12.2018, 46. [↑](#footnote-ref-9)
10. Kyseessä on oletettavasti ns. biometrinen passi. [↑](#footnote-ref-10)
11. BBC Monitoring 15.10.2020. [↑](#footnote-ref-11)
12. Piirikunnan ja kaupungin nimi Libyan lounaisosassa. [↑](#footnote-ref-12)
13. BBC Monitoring 11.2.2021. [↑](#footnote-ref-13)
14. Business Wire 10.3.2021; Biometric Update 12.3.2021. [↑](#footnote-ref-14)
15. BBC Monitoring 15.4.2021. [↑](#footnote-ref-15)
16. Libya Review 15.4.2021. [↑](#footnote-ref-16)
17. Ks. myös Libya Herald 13.2.2020. [↑](#footnote-ref-17)
18. Libya Herald 8.5.2021. [↑](#footnote-ref-18)
19. Libya Review 11.5.2021. [↑](#footnote-ref-19)
20. BBC Monitoring 11.6.2021. [↑](#footnote-ref-20)
21. BBC Monitoring 15.6.2021. [↑](#footnote-ref-21)
22. BBC Monitoring 30.7.2021. [↑](#footnote-ref-22)
23. BBC Monitoring 3.8.2021. [↑](#footnote-ref-23)
24. BBC Monitoring 25.8.2021. [↑](#footnote-ref-24)
25. BBC Monitoring 4.9.2021. [↑](#footnote-ref-25)
26. BBC Monitoring 19.9.2021. [↑](#footnote-ref-26)
27. BBC Monitoring 27.9.2021. [↑](#footnote-ref-27)
28. Libyan News Agency 2.1.2022. [↑](#footnote-ref-28)
29. DFAT 14.12.2018, 47. [↑](#footnote-ref-29)
30. Libya Review 6.1.2022. [↑](#footnote-ref-30)
31. The Libya Update 27.1.2022. [↑](#footnote-ref-31)
32. Libyan News Agency 30.1.2022. [↑](#footnote-ref-32)
33. Libya Review 4.2.2022. [↑](#footnote-ref-33)
34. Libya Review 17.5.2022. [↑](#footnote-ref-34)